અગ્રણી ઈન્ટરનેશનલ ડેવલપમેન્ટ સ્કીમ્સ, સમાજમાં પ્રભાવ કરનારા ફંડ્ઝ, દુનિયાના અગ્રણી બ્રિટિશ સાંસ્કૃતિક સંસ્થાન, બ્રિટનની ટેક્નિકલ અને ડિજિટલ ક્ષેત્રની જાણીતી સંસ્થાઓ યુકે-ઈન્ડિયા એવોર્ડ્ઝ 2018 ના પ્રતિયોગી બનશે. 18 જૂનથી ચાલી રહેલ યુકે-ઈન્ડિયા વીકની ખાસ વાત એ છે કે બ્રિટન અને ભારતના સંબંધો મજબૂત કરવામાં મહત્વની ભૂમિકા નિભાવવામાં નવી અને અનોખી પહેલ કરનારા વ્યક્તિઓ અને સંસ્થાઓને તે એકસાથે મંચ પર લાવે છે. યુકે-ઈન્ડિયા એવોર્ડ્ઝનો નિર્ણય વ્યાપાર, ટેકનોલોજી, મીડિયા, આંતરરાષ્ટ્રીય વ્યાપાર અને રાજકારણની જાણીતી હસ્તીઓ દ્વારા કરવામાં આવશે.